Slika na kojoj se prikazuje tekst, Font, snimka zaslona

Opis je automatski generiran

Zagreb, 7. listopada 2024.

**POVJERENICAMA I POVJERENICIMA**

Kolegice i kolege!

Pred nama je još jedna ili moguće i više sindikalnih akcija. Na 5. sjednici Glavnog vijeća, održanoj 2. rujna, odlučeno je da ćemo se konzultirati s članstvom prije donošenja odluke o pokretanju aktivnosti kojima ćemo iskazati svoje nezadovoljstvo trenutnim stanjem u školstvu.

Konzultiranje članstva podrazumijeva upoznavanje svakog člana s razlozima nezadovoljstva i akcijama koje namjeravamo poduzimati. U „Pismu članu“ je podrobno pojašnjeno čime smo sve nezadovoljni, a na Listiću za izjašnjavanje predočene su različite mogućnosti uključivanja članova u predstojeće akcije.

Iz Pisma članu jedino nije jasno hoćemo li u akcijama biti sami ili će u njima sudjelovati i drugi sindikati. Zasad vam jedino možemo reći da konzultacije s drugim sindikatima traju i da su veliki izgledi da će nam se ovaj puta pridružiti i još neki sindikati. O ovoj će činjenici ovisiti i formuliranje zahtjeva prema Vladi RH i Ministarstvu znanosti, obrazovanja i mladih koje ćemo u našim akcijama istaknuti.

Naša će se predstojeća akcija odvijati u dvije etape. Svakog je člana od ponedjeljka do srijede (7. 8. i 9. listopada) potrebno upoznati sa sadržajem Pisma članu. Ovo obraćanje članu treba prethodno umnožiti kako bi se svaki član upoznao sa sadržajem. Druga se etapa odnosi na samo izjašnjavanje. Ono će se provoditi 10. i 11. listopada.

Uz dvije spomenute obveze, Vaš je zadatak, kolegice i kolege, da prije početka akcije na oglasnu ploču stavite Pismo članu i Poziv na izjašnjavanje koje Vam dostavljamo u privitku ovog dopisa. Listić za izjašnjavanje treba umnožiti i primjerak uručiti svakom članu. Također, po završetku izjašnjavanja, važno je da se što prije rezultati unesu u aplikaciju (pod Upitnici).

Ovaj nam je puta od iznimne važnosti da u izjašnjavanju sudjeluje što više naših članova zato što ćemo temeljem rezultata odlučiti o sadržaju naših predstojećih aktivnosti. Kako smo pred donošenjem odluka s ozbiljnim i dalekosežnim posljedicama, jako nam je važno, kolegice i kolege, znati na čemu smo.

Nalazimo se pred ozbiljnim odlukama i mogućim akcijama. Ovaj tjedan nastavljamo tamo gdje smo 2. ožujka na Europskom trgu stali. Izjašnjavanje je vrlo vjerojatno samo prvi korak. Uvjeren sam da će svatko od Vas ponaosob i ovog puta dati sve od sebe kako bi se što više naših članova izjasnilo i kako bismo što prije saznali što nam je dalje činiti.

S poštovanjem,

Željko Stipić, predsjednik Sindikata

***Prilozi:***

1. *Poziv na izjašnjavanje*
2. *Pismo članu*
3. *Listić za izjašnjavanje*
4. *Proglas*

Slika na kojoj se prikazuje tekst, Font, snimka zaslona

Opis je automatski generiranZagreb, 7. listopada 2024.

**PISMO ČLANU**

Važan je razlog za ovo obraćanje svakom ponaosob. Duže se već vrijeme ne čuje glas nezadovoljnih radnika iz škola. Većinski su sindikati utihnuli. Sindikalne se akcije čak ni ne najavljuju. Pet je godina prošlo od zadnjeg štrajka i velikog prosvjeda na Jelačiću.

Razloga za pobunu od 2019. itekako je bilo, od ponižavajućih pandemijskih ograničenja, preko donošenja Zakona o plaćama sa sramotnim odredbama o ocjenjivanju do koeficijenata koji su od prosvjetara napravili drugorazredne radnike u javnim službama.

Iako je Preporod organizirao prosvjede i protiv ograničenja povezanih s Corona školom, i protiv kažnjavanja neposlušnih radnika kroz Zakon o plaćama i protiv koeficijenata koji su prosvjetare dodatno omalovažili – pravog učinka nije bilo jer smo u akcijama bili ili usamljeni ili je uz nas bio tek jedan sindikat.

Iako vlast nije prihvatila naše zahtjeve, Preporod namjerava nastaviti s protivljenjem, kako ranije nametnutim „rješenjima“ tako i promjenama koja se najavljuju. Među potonjima su, među ostalim, ukidanje predmetne autonomije za četiri predmeta kroz modularnu nastavu u strukovnim školama i uvođenje cjelodnevne nastave u osnovnim školama.

Uspjeh će naših akcija značajno ovisiti o tome koliko će se naših članova u njih uključiti. Iako smo uvjereni da je sve što ćemo poduzimati u interesu svih koji u školama rade, radi višestrukih posljedica koje će naše akcije izazvati, prije nego što s njima krenemo, provodimo sveobuhvatnu provjeru osobne spremnosti za sudjelovanjem u akcijama koje će uključivati štrajk upozorenja, održavanje regionalnih i središnjeg prosvjeda (Zagreb) te dugotrajni štrajk.

U naše ćemo predstojeće akcije, kao i do sada, pozivati i članove drugih sindikata i one koji nisu učlanjeni u sindikat. Ne da su, zbog ozbiljnosti situacije, u naše akcije svi dobrodošli, nego ćemo se i mi priključivati svim akcijama drugih koje nas vode k zajedničkom cilju.

Prije nego krenemo u ove akcije, moramo znati s koliko brojnom „vojskom“ raspolažemo. Zato nam je jako važno izjašnjavanje na koje Vas pozivamo. Ako se većina naših članova odluči osobno sudjelovati u akcijama, brzo ćemo Vas obavijestiti kada i s čime krećemo.

**Kada?** – Ako ne sada!

**Zašto?** – Zbog onoga što nas je snašlo ili se najavljuje!

**Tko?** – Ako ne Mi!

S poštovanjem,

Željko Stipić, predsjednik Sindikata Preporod



IZJASNI SE I PREUZMI ODGOVORNOST!


**Tko?** Članice i članovi Sindikata Preporod

**Što?** **Izjašnjavanje o sindikalnim akcijama**

**Kada?** 10. i 11. listopada 2024.

**Gdje?** U podružnicama Sindikata Preporod

**Zašto?** Zato što je osobno izjašnjavanje najdemokratičniji način odlučivanja i zato što moramo znati koliko smo spremni vlastitim primjerom i angažmanom mijenjati stvari!



****

**IZJAŠNJAVANJE O SPREMNOSTI ZA SUDJELOVANJE**

**U SINDIKALNIM AKCIJAMA**

*Zaokruživanjem jedne ili više od ponuđenih opcija, izrazi svoju spremnost sudjelovanja u:*

1. PROSVJEDU ORGANIZIRANOM IZVAN ZAGREBA
2. SREDIŠNJEM PROSVJEDU U ZAGREBU
3. KRATKOTRAJNOM ŠTRAJKU UPOZORENJA (između 5 i 45 min.)
4. JEDNODNEVNOM ŠTRAJKU
5. VIŠEDNEVNOM ŠTRAJKU
6. NISAM SPREMAN SUDJELOVATI

✂----------------------------------------------------

**IZJAŠNJAVANJE O SPREMNOSTI ZA SUDJELOVANJ**

**U SINDIKALNIM AKCIJAMA**

*Zaokruživanjem jedne ili više od ponuđenih opcija, izrazi svoju spremnost sudjelovanja u:*

1. PROSVJEDU ORGANIZIRANOM IZVAN ZAGREBA
2. SREDIŠNJEM PROSVJEDU U ZAGREBU
3. KRATKOTRAJNOM ŠTRAJKU UPOZORENJA (između 5 i 45 min.)
4. JEDNODNEVNOM ŠTRAJKU
5. VIŠEDNEVNOM ŠTRAJKU
6. NISAM SPREMAN SUDJELOVATI

**ZA OGLASNU PLOČU!**

ProGLAS

Zato što ne želimo školu u kojoj će…

**- ISTOVJETAN ILI SLIČAN POSAO U DRUGOJ JAVNOJ SLUŽBI BITI PLAĆEN VIŠE NEGO U ŠKOLI**

**- RAVNATELJU BITI OLAKŠANO DAVANJE OTKAZA RADNIKU**

**- PODOBNOST I POSLUŠNOST BITI NAGRAĐENA VEĆOM PLAĆOM**

**- BIOLOGIJA, KEMIJA,FIZIKA I PIG NEĆE BITI SAMOSTALNI PREDMETI U STRUKOVNIM ŠKOLAMA**

**- NASTAVNA GODINA ZAVRŠAVATI BESPLATNIM INSTRUKCIJAMA**

**- UČITELJI I NASTAVNICI UČENICIMA I RODITELJIMA BITI DOSTUPNI IZVAN RADNOG VREMENA**

**- SPREMAČICE ČISTITI, A DOMARI ODRŽAVATI VIŠE OD DPS-OM PROPISANIH NORMATIVA**

**- DEŽURSTVO NA NACIONALNIM ISPITIMA I DRŽAVNOJ MATURI BITI BESPLATNO**

**- RADNICI ŠKOLE ZA NAKLADNIKE ODRAĐIVATI POSLOVE PODJELE UDŽBENIKA**

…sudjelovat ćemo u sindikalnim akcijama…

**Slika na kojoj se prikazuje skeč, crtež, umjetničko djelo, ilustracija

Opis je automatski generiran**

**-KRATKOTRAJNOM ŠTRAJKU UPOZORENJA**

**-PROSVJEDU ORGANIZIRANOM IZVAN ZAGREBA**

**-SREDIŠNJEM PROSVJEDU U ZAGREBU**

**-ŠTRAJKU DO ISPUNJENJA ZAHTJEVA**